title: 2017 m. gegužės 4 d. Komisijos įgyvendinimo reglamentas (ES) 2017/777, kuriuo inicijuojama Tarybos įgyvendinimo reglamento (ES) Nr. 501/2013 (kuriuo Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės) peržiūra siekiant nustatyti, ar vieną Tuniso eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams ir nustatoma privaloma importuojamų šio eksportuojančio gamintojo produktų registracija

text:
5.5.2017

               LT

               Europos Sąjungos oficialusis leidinys

               L 116/20

         KOMISIJOS ĮGYVENDINIMO REGLAMENTAS (ES) 2017/777
   2017 m. gegužės 4 d.
   kuriuo inicijuojama Tarybos įgyvendinimo reglamento (ES) Nr. 501/2013 (kuriuo Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės) peržiūra siekiant nustatyti, ar vieną Tuniso eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams ir nustatoma privaloma importuojamų šio eksportuojančio gamintojo produktų registracija
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 4 dalį, 13 straipsnio 4 dalį ir 14 straipsnio 5 dalį,
   informavusi valstybes nares,
   kadangi:
   1.   PRAŠYMAS

               (1)

               Europos Komisija (toliau – Komisija) pagal pagrindinio antidempingo reglamento 11 straipsnio 4 dalį ir 13 straipsnio 4 dalį gavo prašymą atleisti pareiškėją nuo antidempingo priemonių, taikomų importuojamiems Kinijos Liaudies Respublikos kilmės dviračiams, kurių taikymas išplėstas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės.

               (2)

               Prašymą 2016 m. rugsėjo 13 d. pateikė eksportuojantis dviračių gamintojas „Look Design System SA“ (toliau – pareiškėjas), įsisteigęs Tunise (toliau – nagrinėjamoji šalis).

         2.   PERŽIŪRIMASIS PRODUKTAS

               (3)

               Peržiūrimasis produktas yra dviračiai ir kitos pedalinės transporto priemonės (įskaitant transportinius triračius, bet išskyrus vienračius) be variklio, kurių KN kodai šiuo metu yra ex 8712 00 30 ir ex 8712 00 70 (TARIC kodai 8712003010 ir 8712007091), siunčiami iš Indonezijos, Malaizijos, Šri Lankos ir Tuniso ir deklaruojami arba nedeklaruojami kaip Indonezijos, Malaizijos, Šri Lankos ir Tuniso kilmės.

         3.   GALIOJANČIOS PRIEMONĖS

               (4)

               2013 m. gegužės 29 d. Taryba Reglamentu (ES) Nr. 502/2013 (2), kuriuo, pagal Tarybos reglamento (EB) Nr. 1225/2009 (3) 11 straipsnio 3 dalį atlikus tarpinę peržiūrą, iš dalies pakeitė Tarybos įgyvendinimo reglamentą (ES) Nr. 990/2011 (4), kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas.

               (5)

               Tą pačią dieną Taryba Įgyvendinimo reglamentu (ES) Nr. 501/2013 (5) Kinijos Liaudies Respublikos kilmės dviračiams nustatytų priemonių taikymą išplėtė importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės.

               (6)

               2015 m. gegužės 18 d. Komisija Įgyvendinimo reglamentu (ES) 2015/776 (6) Kinijos Liaudies Respublikos kilmės dviračiams nustatytų priemonių taikymą išplėtė importuojamiems dviračiams, siunčiamiems iš Kambodžos, Pakistano ir Filipinų ir deklaruojamiems arba nedeklaruojamiems kaip Kambodžos, Pakistano ir Filipinų kilmės.

         4.   PERŽIŪROS PAGRINDAS

               (7)

               Pareiškėjas teigė, kad jis nesusijęs su jokiais nagrinėjamosios šalies eksportuotojais ar gamintojais, kuriems taikomos peržiūrimajam produktui nustatytos antidempingo priemonės.

               (8)

               Be to, pareiškėjas teigė, kad tiriamuoju laikotarpiu, kuris buvo pasirinktas atliekant tyrimą, po kurio nustatytos išplėstosios priemonės, t. y. 2011 m. rugsėjo 1 d.–2012 m. rugpjūčio 31 d., peržiūrimojo produkto į Sąjungą neeksportavo.

               (9)

               Pareiškėjas taip pat teigė nevengęs galiojančių priemonių.

               (10)

               Galiausiai pareiškėjas pateikė įrodymų, kad jis 2016 m. rugpjūčio mėn. eksportavo peržiūrimąjį produktą į Sąjungą.

         5.   PROCEDŪRA

   5.1.   Inicijavimas

               (11)

               Komisija išnagrinėjo turimus įrodymus ir daro išvadą, kad yra pakankamas pagrindas inicijuoti tyrimą pagal pagrindinio antidempingo reglamento 11 straipsnio 4 dalį ir 13 straipsnio 4 dalį, siekiant nustatyti, ar įmanoma pareiškėją atleisti nuo išplėstųjų priemonių.
               Žinomai Sąjungos pramonei buvo pranešta apie peržiūros prašymą ir suteikta galimybė pateikti pastabų, tačiau pastabų negauta.

         5.2.   Galiojančių antidempingo priemonių panaikinimas ir importo registracija

               (12)

               Remiantis pagrindinio antidempingo reglamento 11 straipsnio 4 dalimi, turėtų būti panaikintas galiojantis antidempingo muitas, taikomas importuojamam pareiškėjo pagamintam ir eksportuoti į Sąjungą parduodamam peržiūrimajam produktui.

               (13)

               Be to, toks importas turėtų būti registruojamas pagal pagrindinio antidempingo reglamento 14 straipsnio 5 dalį, siekiant užtikrinti, kad antidempingo muitai galėtų būti renkami nuo šio importo registracijos dienos, jeigu atlikus peržiūrą būtų padaryta išvada, kad pareiškėjas vengia priemonių. Šiuo tyrimo etapu galimų būsimų pareiškėjo įsipareigojimų sumos apskaičiuoti neįmanoma.

         5.3.   Peržiūros tiriamasis laikotarpis

               (14)

               Atliekant tyrimą bus nagrinėjamas 2016 m. balandžio 1 d. – 2017 m. kovo 31 d. laikotarpis (toliau – peržiūros tiriamasis laikotarpis).

         5.4.   Pareiškėjo tyrimas

               (15)

               Kad gautų informaciją, kurią mano esant reikalingą tyrimui, Komisija pareiškėjui nusiųs klausimyną. Pareiškėjas klausimyno atsakymus privalo pateikti per 37 dienas nuo šio reglamento įsigaliojimo, jeigu pagal pagrindinio antidempingo reglamento 6 straipsnio 2 dalį nenurodyta kitaip.

         5.5.   Kita rašytinė informacija

               (16)

               Atsižvelgiant į šio reglamento nuostatas, visos suinteresuotosios šalys raginamos reikšti savo nuomonę, teikti informaciją ir patvirtinamuosius dokumentus. Jei nenurodyta kitaip, šią informaciją ir patvirtinamuosius dokumentus Komisija turi gauti per 37 dienas nuo šio reglamento įsigaliojimo dienos.

         5.6.   Galimybė būti išklausytiems Komisijos tyrimo tarnybų

               (17)

               Visos suinteresuotosios šalys gali prašyti būti išklausytos Komisijos tyrimo tarnybų. Visi prašymai išklausyti turi būti pateikiami raštu, o juose nurodomos prašymo priežastys. Prašymus išklausyti dėl klausimų, susijusių su tyrimo inicijavimo etapu, privaloma pateikti per 15 dienų nuo šio reglamento įsigaliojimo dienos. Vėliau prašymai išklausyti teikiami laikantis konkrečių terminų, kuriuos Komisija nustato savo raštuose šalims.

         5.7.   Rašytinės informacijos teikimo, užpildytų klausimynų siuntimo ir susirašinėjimo tvarka

               (18)

               Prekybos apsaugos tyrimams atlikti Komisijai pateikiama informacija neturi būti saugoma autorių teisių. Prieš pateikdamos Komisijai informaciją ir (arba) duomenis, kurių autorių teisės priklauso trečiajai šaliai, suinteresuotosios šalys turi paprašyti autorių teisių subjekto specialaus leidimo, kuriuo būtų aiškiai leidžiama: a) Komisijai naudoti informaciją ir duomenis atliekant šį prekybos apsaugos tyrimą ir b) pateikti informaciją ir (arba) duomenis šio tyrimo suinteresuotosioms šalims taip, kad jos galėtų pasinaudoti savo teise į gynybą.

               (19)

               Visa laikyti konfidencialia prašoma rašytinė informacija, įskaitant šiame reglamente prašomą informaciją, užpildytus klausimynus ir suinteresuotųjų šalių susirašinėjimą, turėtų būti ženklinama „riboto naudojimo“ (7) grifu.

               (20)

               Suinteresuotosios šalys, teikiančios „riboto naudojimo“ informaciją, pagal pagrindinio antidempingo reglamento 19 straipsnio 2 dalį privalo kartu pateikti nekonfidencialią tokios informacijos santrauką, paženklintą grifu „suinteresuotosioms šalims susipažinti“. Santrauka turėtų būti pakankamai išsami, kad būtų galima tinkamai suprasti konfidencialios informacijos esmę. Jei konfidencialią informaciją teikianti suinteresuotoji šalis nepateikia reikiamos formos ir kokybės nekonfidencialios tokios informacijos santraukos, į tokią informaciją gali būti neatsižvelgta.

               (21)

               Visą informaciją ir prašymus, įskaitant nuskenuotus įgaliojimus ir sertifikatus, suinteresuotosios šalys raginamos teikti e. paštu, o ilgus atsakymus, įrašytus į pastoviosios atminties kompaktinį diską (CD-ROM) arba universalųjį diską (DVD), įteikti asmeniškai arba siųsti registruotu paštu. Naudodamos e. paštą suinteresuotosios šalys sutinka su elektroninio informacijos teikimo taisyklėmis, nustatytomis dokumente „SUSIRAŠINĖJIMAS SU EUROPOS KOMISIJA NAGRINĖJANT PREKYBOS APSAUGOS BYLAS“, paskelbtame Prekybos generalinio direktorato svetainėje http://trade.ec.europa.eu/doclib/docs/2011/june/tradoc_148003.pdf. Suinteresuotosios šalys turi nurodyti savo pavadinimą, adresą, telefono numerį ir veikiančio e. pašto adresą, be to, jos turėtų užtikrinti, kad nurodytas e. paštas būtų veikiantis, oficialus kiekvieną dieną tikrinamas darbo e. paštas. Kai bus pateikti kontaktiniai duomenys, Komisija bendraus su suinteresuotosiomis šalimis tik e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse.
               Komisijos adresas susirašinėjimui:

                           Europos Komisija

                           Direktorate-General for Trade

                           Direction H

                           Kabinetas CAHR 04/039

                           1049 Bruxelles/Brussel

                           BELGIQUE/BELGIË

                           E. paštas: TRADE-R662-BICYCLES-CIR@ec.europa.eu.

         6.   NEBENDRADARBIAVIMAS

               (22)

               Tais atvejais, kai suinteresuotoji šalis atsisako leisti susipažinti su būtina informacija, jos nepateikia per nustatytą terminą arba akivaizdžiai trukdo tyrimui, pagal pagrindinio antidempingo reglamento 18 straipsnį išvados (teigiamos arba neigiamos) gali būti daromos remiantis turimais faktais.

               (23)

               Nustačius, kad suinteresuotoji šalis pateikė melagingą ar klaidinančią informaciją, į ją gali būti neatsižvelgiama ir remiamasi turimais faktais.

               (24)

               Jei suinteresuotoji šalis nebendradarbiauja arba bendradarbiauja tik iš dalies ir todėl išvados grindžiamos turimais faktais pagal pagrindinio antidempingo reglamento 18 straipsnį, rezultatas gali būti mažiau palankus suinteresuotajai šaliai nei bendradarbiavimo atveju.

               (25)

               Atsakymo pateikimas ne kompiuterine forma nebus laikomas nebendradarbiavimu, jeigu suinteresuotoji šalis įrodys, kad atsakymo pateikimas reikalaujamu būdu sudarytų pernelyg didelių sunkumų ar nepagrįstų papildomų išlaidų. Suinteresuotoji šalis turėtų nedelsdama susisiekti su Komisija.

         7.   BYLAS NAGRINĖJANTIS PAREIGŪNAS

               (26)

               Suinteresuotosios šalys gali prašyti, kad nagrinėjant bylą dalyvautų prekybos bylas nagrinėjantis pareigūnas. Bylas nagrinėjantis pareigūnas atlieka suinteresuotųjų šalių ir Komisijos tyrimo tarnybų tarpininko funkciją. Bylas nagrinėjantis pareigūnas tikrina prašymus susipažinti su byla, ginčus dėl dokumentų konfidencialumo, prašymus pratęsti terminą ir trečiųjų šalių prašymus būti išklausytoms. Bylas nagrinėjantis pareigūnas gali surengti atskiros suinteresuotosios šalies klausymą ir veikti kaip tarpininkas, kad būtų visapusiškai užtikrintos suinteresuotųjų šalių teisės į gynybą. Bylas nagrinėjantis pareigūnas taip pat suteiks galimybę rengti klausymą, kuriame šalys galėtų pareikšti skirtingą požiūrį ir pateikti paneigiančių argumentų.

               (27)

               Prašymai išklausyti dalyvaujant bylas nagrinėjančiam pareigūnui turėtų būti teikiami raštu, o juose nurodomos prašymo priežastys. Prašymus išklausyti dėl klausimų, susijusių su pradiniu tyrimo etapu, privaloma pateikti per 15 dienų nuo šio reglamento įsigaliojimo dienos. Vėliau prašymai išklausyti turi būti teikiami laikantis konkrečių terminų, kuriuos Komisija nustato savo raštuose šalims.

               (28)

               Daugiau informacijos ir kontaktinius duomenis suinteresuotosios šalys gali rasti bylas nagrinėjančio pareigūno tinklalapiuose Prekybos GD svetainėje http://ec.europa.eu/trade/trade-policy-and-you/contacts/hearing-officer/.

         8.   TYRIMO TVARKARAŠTIS

               (29)

               Laikantis pagrindinio antidempingo reglamento 11 straipsnio 5 dalies, tyrimas bus baigtas per devynis mėnesius nuo šio reglamento įsigaliojimo dienos.

         9.   ASMENS DUOMENŲ TVARKYMAS

               (30)

               Visi per šį tyrimą surinkti asmens duomenys bus naudojami laikantis Europos Parlamento ir Tarybos reglamento (EB) Nr. 45/2001 (8).

         PRIĖMĖ ŠĮ REGLAMENTĄ:
   1 straipsnis
   Remiantis Reglamento (ES) 2016/1036 11 straipsnio 4 dalimi ir 13 straipsnio 4 dalimi inicijuojama Įgyvendinimo reglamento (ES) Nr. 501/2013 peržiūra, kuria siekiama nustatyti, ar importuojamiems dviračiams ir kitoms pedalinėms transporto priemonėms (įskaitant transportinius triračius, bet išskyrus vienračius) be variklio, kurių KN kodai šiuo metu yra ex 8712 00 30 ir ex 8712 00 70 (TARIC kodai 8712003010 ir 8712007091), siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės, ir kuriuos pagamino bendrovė „Look Design System SA“ (papildomas TARIC kodas C206), turėtų būti taikomos Įgyvendinimo reglamentu (ES) Nr. 501/2013 nustatytos antidempingo priemonės.
   2 straipsnis
   Šio reglamento 1 straipsnyje nurodytam importuojamam produktui Įgyvendinimo reglamentu (ES) Nr. 501/2013 nustatytas antidempingo muitas panaikinamas.
   3 straipsnis
   Muitinės imasi reikiamų veiksmų, kad šio reglamento 1 straipsnyje nurodyti į Sąjungą importuojami produktai būtų registruojami pagal Reglamento (ES) 2016/1036 14 straipsnio 5 dalį.
   Registracija baigiama po devynių mėnesių nuo šio reglamento įsigaliojimo dienos.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 4 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  2013 m. gegužės 29 d. Tarybos reglamentas (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, 2013 6 5, p. 17).

      (3)  2011 m. spalio 3 d. Tarybos įgyvendinimo reglamentas (ES) Nr. 990/2011, kuriuo, remiantis priemonių galiojimo termino peržiūra pagal Reglamento (EB) Nr. 1225/2009 11 straipsnio 2 dalį, importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 261, 2011 10 6, p. 2).

      (4)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).

      (5)  2013 m. gegužės 29 d. Tarybos įgyvendinimo reglamentas (ES) Nr. 501/2013, kuriuo Įgyvendinimo reglamentu (ES) Nr. 990/2011 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Indonezijos, Malaizijos, Šri Lankos ir Tuniso ir deklaruojamiems arba nedeklaruojamiems kaip Indonezijos, Malaizijos, Šri Lankos ir Tuniso kilmės (OL L 153, 2013 6 5, p. 1).

      (6)  2015 m. gegužės 18 d. Komisijos įgyvendinimo reglamentas (ES) 2015/776, kuriuo Tarybos reglamentu (ES) Nr. 502/2013 Kinijos Liaudies Respublikos kilmės dviračiams nustatyto galutinio antidempingo muito taikymas išplečiamas importuojamiems dviračiams, siunčiamiems iš Kambodžos, Pakistano ir Filipinų ir deklaruojamiems arba nedeklaruojamiems kaip Kambodžos, Pakistano ir Filipinų kilmės (OL L 122, 2015 5 19, p. 4).

      (7)  „Riboto naudojimo“ dokumentas yra konfidencialus dokumentas pagal Reglamento (ES) 2016/1036 19 straipsnį ir PPO susitarimo dėl GATT 1994 VI straipsnio įgyvendinimo (Antidempingo susitarimo) 6 straipsnį. Toks dokumentas taip pat saugomas pagal 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43) 4 straipsnį.

      (8)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2016 m. rugsėjo 29 d. Komisijos įgyvendinimo reglamentas (ES) 2016/1806, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Dehesa de Extremadura (SKVN))

text:
13.10.2016

               LT

               Europos Sąjungos oficialusis leidinys

               L 276/3

         KOMISIJOS ĮGYVENDINIMO REGLAMENTAS (ES) 2016/1806
   2016 m. rugsėjo 29 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Dehesa de Extremadura (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos kilmės vietos nuorodos „Dehesa de Extremadura“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Dehesa de Extremadura“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 29 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  OL C 207, 2016 6 10, p. 17.


title: 2017 m. liepos 19 d. Komisijos įgyvendinimo reglamentas (ES) 2017/1350, kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2017 m. liepos 1–7 d. pateiktose importo licencijų paraiškose

text:
20.7.2017

                  LT

                  Europos Sąjungos oficialusis leidinys

                  L 188/9

            KOMISIJOS ĮGYVENDINIMO REGLAMENTAS (ES) 2017/1350
      2017 m. liepos 19 d.
      kuriuo nustatomas paskirstymo koeficientas, taikomas kiekiui, nurodytam pagal Reglamentu (EB) Nr. 341/2007 leistas naudoti česnakų tarifines kvotas 2017 m. liepos 1–7 d. pateiktose importo licencijų paraiškose
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
      kadangi:

                  (1)

                  Komisijos reglamentu (EB) Nr. 341/2007 (2) leista pradėti naudoti metines česnako importo tarifines kvotas;

                  (2)

                  per pirmąsias septynias kalendorines 2017 m. liepos mėn. dienas pateiktose 2017 m. rugsėjo 1 d.–2017 m. lapkričio 30 d. kvotos laikotarpio dalies „A“ importo licencijų paraiškose nurodytas kiekis tam tikrų kvotų atveju yra didesnis už tai daliai skirtą kiekį. Todėl kiekį, kuriam importuoti galima išduoti „A“ importo licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

                  (3)

                  siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

            PRIĖMĖ ŠĮ REGLAMENTĄ:
      1 straipsnis
      Kiekiui, nurodytam pagal Reglamentą (EB) Nr. 341/2007 2017 m. rugsėjo 1 d.–2017 m. lapkričio 30 d. kvotos laikotarpio daliai pateiktose „A“ importo licencijų paraiškose, taikomas šio reglamento priede nustatytas paskirstymo koeficientas.
      2 straipsnis
      Šis reglamentas įsigalioja jo paskelbimo Europos Sąjungos oficialiajame leidinyje dieną.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. liepos 19 d.

               Komisijos vardu

               Pirmininko pavedimu

            Jerzy PLEWA

               Generalinis direktorius

               Žemės ūkio ir kaimo plėtros generalinis direktoratas

         (1)  OL L 347, 2013 12 20, p. 671.

         (2)  2007 m. kovo 29 d. Komisijos reglamentas (EB) Nr. 341/2007, kuriuo leidžiama naudoti iš trečiųjų šalių importuojamų česnakų ir tam tikrų kitų žemės ūkio produktų tarifinę kvotą, nustatantis jos administravimo tvarką ir įvedantis importo licencijų bei kilmės sertifikatų sistemą (OL L 90, 2007 3 30, p. 12).

         (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

         PRIEDAS

                     Kilmės šalis

                     Eilės numeris

                     Paskirstymo koeficientas. 2017 9 1–2017 11 30 kvotos laikotarpio daliai pateiktos paraiškos
                     (%)

                     Kinija

                                 —

                                 Tradiciniai importuotojai

                     09.4105

                     —

                                 —

                                 Nauji importuotojai

                     09.4100

                     0,500834

                     Kitos trečiosios šalys

                                 —

                                 Tradiciniai importuotojai

                     09.4106

                     —

                                 —

                                 Nauji importuotojai

                     09.4102

                     —


title: 2013 m. spalio 29 d. Komisijos įgyvendinimo reglamentas (ES) Nr. 1056/2013, kuriuo dėl medžiagos neomicino iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

text:
30.10.2013

               LT

               Europos Sąjungos oficialusis leidinys

               L 288/60

         KOMISIJOS ĮGYVENDINIMO REGLAMENTAS (ES) Nr. 1056/2013
   2013 m. spalio 29 d.
   kuriuo dėl medžiagos neomicino iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos Komisijos reglamento (ES) Nr. 37/2010 (2) priede;

               (3)

               neomicinas šiuo metu yra įrašytas Reglamento (ES) Nr. 37/2010 priedo 1 lentelėje kaip medžiaga, kurią leidžiama naudoti visoms maistinių gyvūnų rūšims (taikoma raumenims, riebalams, kepenims, inkstams, pienui ir kiaušiniams);

               (4)

               Europos vaistų agentūrai pateiktas prašymas pakeisti dabartinį neomicino įrašą;

               (5)

               Veterinarinių vaistų komitetas gavo papildomų duomenų apie neomiciną ir tuos duomenis įvertino. Todėl komitetas rekomenduoja pakeisti dabartinę nustatytą neomicino DLK;

               (6)

               pagal Reglamento (EB) Nr. 470/2009 5 straipsnį Europos vaistų agentūra turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienai ar kelioms gyvūnų rūšims nustatytą farmakologiškai aktyvių medžiagų DLK – kitoms gyvūnų rūšims;

               (7)

               Veterinarinių vaistų komitetas rekomendavo nustatyti pakoreguotą neomicino DLK galvijams (taikoma inkstams ir kepenims) ir ekstrapoliuoti galvijams nustatytą pakoreguotą neomicino DLK visoms maistinių gyvūnų rūšims;

               (8)

               todėl Reglamentas (ES) Nr. 37/2010 turėtų būti atitinkamai iš dalies pakeistas;

               (9)

               tikslinga nustatyti tinkamą laikotarpį susijusiems subjektams imtis priemonių, kurių gali reikėti, kad būtų laikomasi naujos nustatytos DLK;

               (10)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. gruodžio 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 29 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  OL L 15, 2010 1 20, p. 1.

      PRIEDAS
      Reglamento (ES) Nr. 37/2010 priedo 1 lentelėje neomicino įrašas pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Neomicinas (įskaitant framicetiną)

                     Neomicinas B

                     Visos maistinių gyvūnų rūšys

                     500 μg/kg

                     Raumenys

                     DLK pelekinių žuvų raumenims susijusi su „raumenimis ir oda natūraliu santykiu“.
                     DLK riebalams, kepenims ir inkstams netaikoma pelekinėms žuvims.
                     DLK kiaulių ir naminių paukščių rūšių riebalams susijusi su „oda ir riebalais natūraliu santykiu“.

                     Antiinfekcinės veikliosios medžiagos, antibiotikai“

                     500 μg/kg

                     Riebalai

                     5 500 μg/kg

                     Kepenys

                     9 000 μg/kg

                     Inkstai

                     1 500 μg/kg

                     Pienas

                     500 μg/kg

                     Kiaušiniai


title: 2012 m. vasario 16 d. Komisijos įgyvendinimo reglamentas (ES) Nr. 146/2012 dėl tam tikrų prekių klasifikavimo Kombinuotojoje nomenklatūroje

text:
21.2.2012

               LT

               Europos Sąjungos oficialusis leidinys

               L 48/5

         KOMISIJOS ĮGYVENDINIMO REGLAMENTAS (ES) Nr. 146/2012
   2012 m. vasario 16 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba prekėmis susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               šiame reglamente numatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 16 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Aparatas, sumontuotas atskirame korpuse, kurio apytikriai matmenys 42 × 25 × 6 cm, ir sudarytas iš šių sudedamųjų dalių:

                              —

                              dviejų mikroprocesorių, kurių vienas skirtas tik „Blu-ray“ skaitytuvui;

                              —

                              kombinuoto DVB-S ir DVB-T skaitmeninio derintuvo (tiunerio);

                              —

                              250 GB talpos įmontuoto standžiojo disko;

                              —

                              „Blu-ray“ 2D ir 3D skaitytuvo;

                              —

                              SD kortelės skaitytuvo; bei

                              —

                              dekodavimo kortelių skaitytuvo, skirto sąlyginei prieigai prie paslaugos teikėjo teikiamų paslaugų.

                        Aparate yra šios sąsajos:

                              —

                              dvi RF įvesties;

                              —

                              eterneto (RJ-45);

                              —

                              USB;

                              —

                              HDMI;

                              —

                              SCART;

                              —

                              dvi RCA garso išvesties; bei

                              —

                              S/PDIF (optinė skaitmeninio garso išvesties).

                        Pateiktas aparatas geba priimti ir dekoduoti skaitmeninius televizijos signalus (tiek nemokamų kanalų, tiek paslaugos teikėjo siūlomų programų). Be to, jį galima prijungti prie interneto per eterneto sąsają.
                  Aparatas geba priimti ir dekoduoti garso ir (arba) vaizdo rinkmenas iš:

                              —

                              į vietinį tinklą įjungto aparato per vadinamąjį namų tinklo sietuvą; bei

                              —

                              išorinių laikmenų (pvz., standžiojo disko, USB atmintuko, vaizdo rašytuvo, skaitmeninės kameros, vaizdo kameros (kamkorderio)), prijungtų per USB sąsają arba SD kortelių skaitytuvą.

                        Aparatas geba įrašyti ir atkurti priimtus skaitmeninius televizijos signalus bei bet kokias vaizdo rinkmenas, perduodamas per SD kortelių skaitytuvą arba USB sąsają.
                  Aparatas per integruotą „Blu-ray“ skaitytuvą geba atkurti rinkmenas iš išorinių laikmenų, kaip antai skaitmeninių vaizdo diskų (DVD), „Blu-ray“ 2D ir 3D diskų bei kompaktinių diskų (CD).

                  8521 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8521 bei 8521 90 00 atitinkančiais prekių aprašymais.
                  Aparatas yra sudėtinė mašina, gebanti atlikti tiek 8521, tiek 8528 pozicijoje nurodytas funkcijas.
                  Dėl savo charakteristikų, visų pirma dėl to, kad įmontuotas 8521 pozicijai priskiriamas vaizdo atkūrimo aparatas (šiuo atveju „Blu-ray“ skaitytuvas), ir dėl galimybės įrašyti vaizdo signalus bei rinkmenas iš įvairių laikmenų (įskaitant, be kita ko, vaizdo įrašymo aparatūrą, skaitmenines kameras ir vaizdo įrašymo kameras), neprisijungus prie paslaugos teikėjo teikiamų paslaugų, aparatas nelaikytinas televizijos signalų priėmimo aparatūra su vaizdo įrašymo ar atkūrimo aparatais ir neišlaiko esminių vadinamojo „televizoriaus priedėlio, atliekančio ryšių funkciją“ savybių.
                  Aparatas atlieka pagrindinę vaizdo įrašymo ar atkūrimo aparato, sumontuoto su vaizdo derintuvu (tiuneriu), funkciją, kaip apibrėžta XVI skyriaus 3 pastaboje.
                  Todėl aparatas klasifikuotinas kaip kitas vaizdo įrašymo ar atkūrimo aparatas, sumontuotas kartu su imtuviniu vaizdo derintuvu (tiuneriu), priskiriant KN kodą 8521 90 00.


title: 2011 m. gruodžio 9 d. Komisijos įgyvendinimo reglamentas (ES) Nr. 1303/2011 dėl tam tikrų prekių klasifikavimo Kombinuotojoje nomenklatūroje

text:
14.12.2011

               LT

               Europos Sąjungos oficialusis leidinys

               L 330/17

         KOMISIJOS ĮGYVENDINIMO REGLAMENTAS (ES) Nr. 1303/2011
   2011 m. gruodžio 9 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi.

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtąją dieną nuo jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 9 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Gelis skausmui mažinti, kurio sudedamosios dalys yra:

                              —

                              izopropilo alkoholis;

                              —

                              vanduo;

                              —

                              augalų ekstraktas (Ilex paraguariensis);

                              —

                              akrilo rūgšties polimerai (karbomeras);

                              —

                              trietanolaminas;

                              —

                              mentolis;

                              —

                              kamparas;

                              —

                              silicio dioksidas;

                              —

                              metilparabenas;

                              —

                              glicerinas;

                              —

                              propilenglikolis;

                              —

                              tartrazinas (E102);

                              —

                              brilianto mėlis (E133).

                        Ant produkto pakuotės sudedamųjų dalių kiekiai nenurodyti.
                  Remiantis ant pakuotės nurodyta informacija produktą patariama naudoti nedideliems raumenų skausmams, sąnarių skausmams dėl artrito, nugaros skausmams bei skausmams dėl sausgyslių ir raiščių patempimų laikinai sumažinti.

                  3824 90 97

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 30 skirsnio 1 papildomąja pastaba bei KN kodus 3824, 3824 90 bei 3824 90 97 atitinkančiais prekių aprašymais.
                  Šis produktas nenaudotinas nei terapijai, nes juo negydomos ligos, nei profilaktikai, nes neapsaugo nuo ligų. Be to, šis produktas neatitinka 30 skirsnio 1 papildomosios pastabos reikalavimų. Todėl produktas neklasifikuotinas kaip medikamentas ir nepriskirtinas 3004 pozicijai.
                  Šis produktas nelaikytinas gražinimosi arba makiažo preparatu, nes jis nenaudojamas odos priežiūrai. Nors naudojant produktą oda atvėsinama, tačiau tai nėra odos priežiūra. Todėl produktas nepriskirtinas 3304 pozicijai.
                  Todėl produktas klasifikuotinas kaip kiti chemijos produktai arba chemijos pramonės arba giminingų pramonės šakų gaminiai, nenurodyti kitoje vietoje, priskiriant KN kodą 3824 90 97.


title: 2017 m. kovo 16 d. Komisijos įgyvendinimo reglamentas (ES) 2017/463, kuriuo nustatomas kiekis, pridėtinas prie kiekio, nustatyto 2017 m. liepos 1 d.–rugsėjo 30 d. laikotarpiui pagal Reglamentu (EB) Nr. 1384/2007 leistas naudoti tam tikras paukštienos sektoriaus produktų, kurių kilmės šalis yra Izraelis, tarifines kvotas

text:
17.3.2017

               LT

               Europos Sąjungos oficialusis leidinys

               L 72/68

         KOMISIJOS ĮGYVENDINIMO REGLAMENTAS (ES) 2017/463
   2017 m. kovo 16 d.
   kuriuo nustatomas kiekis, pridėtinas prie kiekio, nustatyto 2017 m. liepos 1 d.–rugsėjo 30 d. laikotarpiui pagal Reglamentu (EB) Nr. 1384/2007 leistas naudoti tam tikras paukštienos sektoriaus produktų, kurių kilmės šalis yra Izraelis, tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 1384/2007 (2) leista naudoti tarifines metines paukštienos sektoriaus produktų, kurių kilmės šalis yra Izraelis, importo kvotas;

               (2)

               2017 m. kovo 1–7 d. pateiktose 2017 m. balandžio 1 d.–birželio 30 d. kvotos laikotarpio dalies importo licencijų paraiškose nurodytas kiekis mažesnis už kiekį, kurį galima importuoti. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2017 m. liepos 1 d.–rugsėjo 30 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 1384/2007 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 16 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. lapkričio 26 d. Komisijos reglamentas (EB) Nr. 1384/2007, nustatantis išsamias Tarybos reglamento (EB) Nr. 2398/96 taikymo taisykles, susijusias su leidimu naudoti tam tikras paukštienos sektoriaus produktų, kurių kilmės šalis yra Izraelis, Bendrijos tarifines kvotas ir susijusias su tokių kvotų administravimu (OL L 309, 2007 11 27, p. 40).

      PRIEDAS

                  Eilės Nr.

                  Kiekis, dėl kurio paraiškų nepateikta, pridėtinas prie 2017 m. liepos 1 d.–rugsėjo 30 d. laikotarpiui skirto kiekio
                  (kg)

                  09.4091

                  280 000

                  09.4092

                  2 000 000


title: 2014 m. liepos 11 d. Komisijos įgyvendinimo reglamentas (ES) Nr. 764/2014 dėl tam tikrų prekių klasifikavimo Kombinuotojoje nomenklatūroje

text:
16.7.2014

               LT

               Europos Sąjungos oficialusis leidinys

               L 209/5

         KOMISIJOS ĮGYVENDINIMO REGLAMENTAS (ES) Nr. 764/2014
   2014 m. liepos 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 11 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Gelsvais milteliais užpildytų bespalvių kapsulių pavidalo produktas, pateikiamas mažmeninei prekybai skirtoje pakuotėje – mažame plastikiniame buteliuke su etikete ir užsukamu dangteliu, kuriame yra 60 kapsulių. Kiekvienos kapsulės sudėtyje yra šios sudedamosios dalys:

                              —

                              gliukozamino hidrochloridas (300 mg),

                              —

                              chondroitino sulfatas,

                              —

                              metilsulfonilmetanas,

                              —

                              nedideli askorbo rūgšties (vitamino C) esterių kiekiai.

                        Pagal etiketėje nurodytą informaciją produktas pateikiamas kaip maisto papildas, skirtas vartoti žmonėms. Etiketėje nurodyta rekomenduojama paros dozė – trys kapsulės.

                  2106 90 92

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 21 skirsnio 5 papildomąja pastaba ir KN kodus 2106, 2106 90 bei 2106 90 92 atitinkančiais prekių aprašymais.
                  Atsižvelgiant į etiketėje nurodytą rekomenduojamą paros dozę, produktas neturi aiškiai apibrėžtų profilaktinių ar gydomųjų savybių. Todėl jis neklasifikuotinas kaip vaistas ir nepriskirtinas 3004 pozicijai.
                  Kadangi produktas pateikiamas kaip išmatuotomis dozėmis sudozuotas maisto produktas, skirtas vartoti kaip maisto papildas, jis atitinka 21 skirsnio 5 papildomosios pastabos reikalavimus.
                  Todėl produktas klasifikuotinas kaip maisto produktas, nenurodytas kitoje vietoje, ir priskirtinas 2106 pozicijai.


title: 2017 m. spalio 19 d. Komisijos įgyvendinimo reglamentas (ES) 2017/1918, kuriuo nustatomas paskirstymo koeficientas, taikytinas kiekiui, dėl kurio 2017 m. spalio 1–7 d. pateiktos importo licencijų paraiškos ir importo teisių paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–2018 m. birželio 30 d. kvotos laikotarpio daliai pagal Reglamentu (EB) Nr. 616/2007 leistas naudoti tarifines kvotas paukštienos sektoriuje

text:
20.10.2017

               LT

               Europos Sąjungos oficialusis leidinys

               L 271/30

         KOMISIJOS ĮGYVENDINIMO REGLAMENTAS (ES) 2017/1918
   2017 m. spalio 19 d.
   kuriuo nustatomas paskirstymo koeficientas, taikytinas kiekiui, dėl kurio 2017 m. spalio 1–7 d. pateiktos importo licencijų paraiškos ir importo teisių paraiškos, ir nustatomas kiekis, pridėtinas prie kiekio, nustatyto 2018 m. balandžio 1 d.–2018 m. birželio 30 d. kvotos laikotarpio daliai pagal Reglamentu (EB) Nr. 616/2007 leistas naudoti tarifines kvotas paukštienos sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos reglamentu (EB) Nr. 616/2007 (2) leista naudoti paukštienos, kurios kilmės šalis yra Brazilija, Tailandas ir kitos trečiosios šalys, sektoriaus produktų importo metines tarifines kvotas;

               (2)

               2017 m. spalio 1–7 d. pateiktose 2018 m. sausio 1 d.–2018 m. kovo 31 d. kvotos laikotarpio dalies importo licencijų paraiškose nurodytas kiekis tam tikrų kvotų atveju didesnis už esamą kiekį. Todėl kiekį, kuriam importuoti galima išduoti licencijas, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (3)

               2017 m. spalio 1–7 d. pateiktose 2018 m. sausio 1 d.–2018 m. kovo 31 d. kvotos laikotarpio dalies importo teisių paraiškose nurodytas kiekis tam tikrų kvotų atveju didesnis už esamą kiekį. Todėl kiekį, kuriam importuoti galima suteikti importo teises, reikėtų nustatyti prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 6 straipsnio 3 dalimi kartu su Reglamento (EB) Nr. 1301/2006 7 straipsnio 2 dalimi;

               (4)

               2017 m. spalio 1–7 d. pateiktose 2018 m. sausio 1 d.–2018 m. kovo 31 d. kvotos laikotarpio dalies importo licencijų paraiškose ir importo teisių paraiškose nurodytas kiekis tam tikrų kvotų atveju mažesnis už esamą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos laikotarpio daliai numatyto kiekio;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiui, nurodytam pagal Reglamentą (EB) Nr. 616/2007 2018 m. sausio 1 d.–2018 m. kovo 31 d. kvotos laikotarpio dalies importo licencijų paraiškose, taikomas šio reglamento priedo A dalyje nurodytas paskirstymo koeficientas.
   2.   Kiekis, dėl kurio importo licencijų paraiškų pagal Reglamentą (EB) Nr. 616/2007 nebuvo pateikta ir kuris turi būti pridėtas prie 2018 m. balandžio 1 d.–2018 m. birželio 30 d. kvotos laikotarpio daliai numatyto kiekio, yra nurodytas šio reglamento priedo A dalyje.
   2 straipsnis
   1.   Kiekiui, nurodytam pagal Reglamentą (EB) Nr. 616/2007 2018 m. sausio 1 d.–2018 m. kovo 31 d. kvotos laikotarpio dalies importo teisių paraiškose, taikomas šio reglamento priedo B dalyje nurodytas paskirstymo koeficientas.
   2.   Kiekis, dėl kurio importo teisių paraiškų pagal Reglamentą (EB) Nr. 616/2007 nebuvo pateikta ir kuris turi būti pridėtas prie 2018 m. balandžio 1 d.–2018 m. birželio 30 d. kvotos laikotarpio daliai numatyto kiekio, yra nurodytas šio reglamento priedo B dalyje.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 19 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. birželio 4 d. Komisijos reglamentas (EB) Nr. 616/2007 dėl leidimo naudoti Bendrijos tarifines kvotas paukštienos, kurios kilmės šalis yra Brazilija, Tailandas ir kitos trečiosios šalys, sektoriuje ir dėl jų administravimo (OL L 142, 2007 6 5, p. 3).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS
      A DALIS

                  Grupės Nr.

                  Eilės Nr.

                  Paskirstymo koeficientas. Paraiškos, pateiktos 2018 m. sausio 1 d.–2018 m. kovo 31 d. kvotos dalies laikotarpiui
                  (%)

                  Kiekis, dėl kurio paraiškų nebuvo pateikta, pridėtinas prie 2018 m. balandžio 1 d.–2018 m. birželio 30 d. kvotos daliai skirto kiekio
                  (kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            B DALIS

                  Grupės Nr.

                  Eilės Nr.

                  Paskirstymo koeficientas. Paraiškos, pateiktos 2018 m. sausio 1 d.–2018 m. kovo 31 d. kvotos dalies laikotarpiui
                  (%)

                  Kiekis, dėl kurio paraiškų nebuvo pateikta, pridėtinas prie 2018 m. balandžio 1 d.–2018 m. birželio 30 d. kvotos daliai skirto kiekio
                  (kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: 2014 m. lapkričio 19 d. Komisijos įgyvendinimo reglamentas (ES) Nr. 1239/2014, kuriuo iš dalies keičiamas Reglamentas (ES) Nr. 716/2013, kuriuo nustatomos Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos taikymo taisyklės

text:
20.11.2014

               LT

               Europos Sąjungos oficialusis leidinys

               L 333/5

         KOMISIJOS ĮGYVENDINIMO REGLAMENTAS (ES) Nr. 1239/2014
   2014 m. lapkričio 19 d.
   kuriuo iš dalies keičiamas Reglamentas (ES) Nr. 716/2013, kuriuo nustatomos Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos (1), ypač į jo 24 straipsnio 3 dalį ir 27 straipsnį,
   kadangi:

               (1)

               Reglamento (EB) Nr. 110/2008 20 straipsnyje reikalaujama, kad valstybės narės Komisijai pateiktų kiekvienos pripažintos geografinės nuorodos techninę bylą. Siekiant užtikrinti vienodą šios nuostatos taikymą, reikėtų priimti išsamias taisykles, reglamentuojančias informacinių sistemų naudojimą valstybėms narėms perduodant minėtas bylas Komisijai;

               (2)

               siekiant veiksmingo administravimo ir atsižvelgiant į patirtį, įgytą naudojant Komisijos anksčiau parengtas informacines sistemas, reikėtų taikyti Komisijos reglamente (EB) Nr. 792/2009 (2) nustatytus bendruosius principus, kurie visų pirma susiję su valdžios institucijų arba asmenų, įgaliotų siųsti pranešimus, prieigos teisių tvirtinimu, dokumentų autentiškumu, vientisumu, tinkamumu naudoti ateityje ir asmens duomenų apsauga;

               (3)

               siekdama visiško standartizavimo pirmiausia Komisija savo vidaus darbo procedūroms ir ryšiams su spiritinių gėrimų geografinių nuorodų apsaugos valdyme dalyvaujančiomis valdžios institucijomis užtikrinti pagal Reglamento (EB) Nr. 110/2008 III skyrių sukūrė informacines sistemas, leidžiančias elektroniniu būdu pateikti pripažintų geografinių nuorodų technines bylas, kaip numatyta Reglamento (EB) Nr. 110/2008 20 straipsnyje. Kad būtų užtikrintas veiksmingas šių bylų tvarkymas, valstybes nares reikėtų įpareigoti jas perduoti naudojantis turimomis informacinėmis sistemomis;

               (4)

               Komisijos įgyvendinimo reglamente (ES) Nr. 716/2013 (3), kuriuo nustatomos Reglamento (EB) Nr. 110/2008 taikymo taisyklės, nėra nustatytos minėtų techninių bylų perdavimo priemonės. Todėl tas reglamentas turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Spiritinių gėrimų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 716/2013 iš dalies keičiamas taip:

               1)

               įterpiamas 8a straipsnis:
               „8a straipsnis
               Pripažintų geografinių nuorodų techninių bylų pateikimas ir gavimas
               1.   Kompetentingos valstybių narių institucijos Reglamento (EB) Nr. 110/2008 20 straipsnio 1 dalyje nurodytas pripažintų geografinių nuorodų technines bylas Komisijai pateikia naudodamosi VI priede nurodytomis informacinėmis sistemomis.
               Bylos laikomos pateiktomis tą dieną, kai Komisija jas gauna.
               2.   Komisija kompetentingoms valstybių narių institucijoms patvirtina, kad gavo technines bylas, naudodamasi VI priede nurodytomis informacinėmis sistemomis. Kiekvienai bylai ji priskiria bylos numerį.
               Patvirtinime, kad byla gauta, nurodomi bent šie elementai:

                           a)

                           bylos numeris;

                           b)

                           susijęs pavadinimas ir

                           c)

                           gavimo data.

                     Komisija praneša ir skelbia su techninėmis bylomis susijusią informaciją bei pastabas naudodamasi VI priede nurodytomis informacinėmis sistemomis.
               3.   Pranešimui ir informacijos skelbimui, kaip nurodyta 1 ir 2 dalyse, mutatis mutandis taikomi Reglamento (EB) Nr. 792/2009 4, 5, 6, 7 ir 8 straipsniai.
               Reglamento (EB) Nr. 792/2009 4 straipsnio 2 dalies a punkto ii papunktyje nurodyti pranešimai pateikiami ne vėliau kaip per 10 dienų nuo šio reglamento taikymo pradžios datos.“;

               2)

               pridedamas VI priedas, atitinkantis šio reglamento priedą.

         2 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 19 d.

            Komisijos vardu

            Pirmininkas

         Jean-Claude JUNCKER

      (1)  OL L 39, 2008 2 13, p. 16.

      (2)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (3)  2013 m. liepos 25 d. Komisijos įgyvendinimo reglamentas (ES) Nr. 716/2013, kuriuo nustatomos Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos taikymo taisyklės (OL L 201, 2013 7 26, p. 21).

      PRIEDAS

            „VI PRIEDAS
            8a straipsnyje nurodytos informacinės sistemos
            Norėdamos gauti nurodymus, kaip užsitikrinti prieigą prie valstybėms narėms Komisijos parengtų informacinių sistemų ir kaip jomis naudotis, valstybių narių kompetentingos institucijos kreipiasi į Komisiją adresu:
            funkcinė e. pašto dėžutė: AGRI-EXT-HELPDESK@ec.europa.eu“


title: 2015 m. vasario 5 d. Komisijos įgyvendinimo reglamentas (ES) 2015/195, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Brocciu corse/Brocciu (SKVN)]

text:
2015 2 10

                  LT

                  Europos Sąjungos oficialusis leidinys

                  L 33/6

         KOMISIJOS ĮGYVENDINIMO REGLAMENTAS (ES) 2015/195
         2015 m. vasario 5 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Brocciu corse/Brocciu (SKVN)]
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Komisijos reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Brocciu corse“/„Brocciu“, kuri įregistruota Komisijos reglamentu (EB) Nr. 1107/96 (2) su pakeitimais, padarytais Reglamentu (ES) Nr. 828/2003 (3), specifikacijos pakeitimo paraišką;

                     (2)

                     pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (4), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Brocciu corse“/„Brocciu“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2015 m. vasario 5 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

            (3)  2003 m. gegužės 14 d. Komisijos reglamentas (EB) Nr. 828/2003, iš dalies keičiantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Tarybos reglamento (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 17 straipsnyje nustatyta tvarka priede išvardytų 16 pavadinimų specifikaciją (Danablu, Monti Iblei, Lesbos, Beaufort, Salers, Reblochon arba Reblochon de Savoie, Laguiole, Mont d'Or arba Vacherin du Haut-Doubs, Comté, Roquefort, Epoisses de Bourgogne, Brocciu corse arba Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (OL L 120, 2003 5 15, p. 3).

            (4)  OL C 316, 2014 9 16, p. 6.


title: 2017 m. liepos 5 d. Komisijos įgyvendinimo reglamentas (ES) 2017/1205, kuriuo nustatomas paskirstymo koeficientas, taikytinas kiekiams, dėl kurių 2017 m. birželio 23–birželio 30 d. pateiktos importo licencijų paraiškos pagal Įgyvendinimo reglamentu (ES) 2015/2081 leidžiamas naudoti tam tikrų Ukrainos kilmės grūdų tarifines kvotas

text:
6.7.2017

               LT

               Europos Sąjungos oficialusis leidinys

               L 173/13

         KOMISIJOS ĮGYVENDINIMO REGLAMENTAS (ES) 2017/1205
   2017 m. liepos 5 d.
   kuriuo nustatomas paskirstymo koeficientas, taikytinas kiekiams, dėl kurių 2017 m. birželio 23–birželio 30 d. pateiktos importo licencijų paraiškos pagal Įgyvendinimo reglamentu (ES) 2015/2081 leidžiamas naudoti tam tikrų Ukrainos kilmės grūdų tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:

               (1)

               Komisijos įgyvendinimo reglamentu (ES) 2015/2081 (2) leista pradėti naudoti tam tikrų Ukrainos kilmės grūdų importo tarifines kvotas;

               (2)

               Įgyvendinimo reglamento (ES) 2015/2081 1 straipsnio 1 dalyje nustatyta, kad 2017 m. sausio 1 d.–2017 m. gruodžio 31 d. laikotarpiu tarifinės kvotos, kurios eilės numeris 09.4307, kiekis yra 270 000 tonų;

               (3)

               importo licencijų paraiškose, pateiktose nuo 2017 m. birželio 23 d. 13 val. iki 2017 m. birželio 30 d. 13 val. Briuselio laiku dėl tarifinės kvotos, kurios eilės numeris yra 09.4307, nurodytas kiekis viršija turimą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               taip pat reikėtų nutraukti importo licencijų pagal Įgyvendinimo reglamente (ES) 2015/2081 nurodytą tarifinę kvotą, kurios eilės numeris yra 09.4307, išdavimą esamuoju kvotų laikotarpiu;

               (5)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   1.   Kiekiams, kurie nurodyti importo licencijų paraiškose, pateiktose nuo 2017 m. birželio 23 d. 13 val. iki 2017 m. birželio 30 d. 13 val. Briuselio laiku pagal tarifinę kvotą, kurios eilės numeris yra 09.4307 ir kuri nurodyta Įgyvendinimo reglamento (ES) 2015/2081 priede, taikomas 56,118160 % paskirstymo koeficientas, kai paraiškos pateiktos pagal tarifinę kvotą, kurios eilės numeris 09.4307.
   2.   Naujų importo licencijų paraiškų teikimas pagal tarifinę kvotą, kurios eilės numeris yra 09.4307 ir kuri nurodyta Įgyvendinimo reglamento (ES) 2015/2081 priede, esamuoju kvotų laikotarpiu sustabdomas nuo 2017 m. birželio 30 d. 13 val. Briuselio laiku.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 5 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2015 m. lapkričio 18 d. Komisijos įgyvendinimo reglamentas (ES) 2015/2081, kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka (OL L 302, 2015 11 19, p. 81).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).


title: 2015 m. spalio 15 d. Komisijos įgyvendinimo reglamentas (ES) 2015/1851, kuriuo iš dalies keičiamos Įgyvendinimo reglamento (ES) Nr. 948/2014 nuostatos dėl sandėliavimo pagal sutartį laikotarpio ir dėl pagalbos, skirtinos už nugriebto pieno miltelių privatų sandėliavimą, dydžio

text:
16.10.2015

               LT

               Europos Sąjungos oficialusis leidinys

               L 271/12

         KOMISIJOS ĮGYVENDINIMO REGLAMENTAS (ES) 2015/1851
   2015 m. spalio 15 d.
   kuriuo iš dalies keičiamos Įgyvendinimo reglamento (ES) Nr. 948/2014 nuostatos dėl sandėliavimo pagal sutartį laikotarpio ir dėl pagalbos, skirtinos už nugriebto pieno miltelių privatų sandėliavimą, dydžio
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį, 20 straipsnio c, l ir m punktus ir 223 straipsnio 3 dalies c punktą,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 4 straipsnį,
   kadangi:

               (1)

               dėl rinkoje susidariusios itin sudėtingos padėties, kurią visų pirma lėmė Rusijos nustatytas draudimas importuoti pieno produktus iš Sąjungos, Komisijos įgyvendinimo reglamentu (ES) Nr. 948/2014 (3) buvo leista pradėti privačiai sandėliuoti nugriebto pieno miltelius;

               (2)

               dėl dar labiau sumažėjusių nugriebto pieno miltelių kainų privataus sandėliavimo schemų taikymo laikotarpis buvo pratęstas Komisijos įgyvendinimo reglamentu (ES) Nr. 1337/2014 (4) iki 2015 m. vasario 28 d., Komisijos įgyvendinimo reglamentu (ES) Nr. 2015/303 (5) iki 2015 m. rugsėjo 30 d. ir Komisijos įgyvendinimo reglamentu (ES) 2015/1548 (6) iki 2016 m. vasario 29 d.

               (3)

               atsižvelgiant į nuolatinę nugriebto pieno miltelių kainų mažėjimo tendenciją dėl didelės perteklinės pieno pasiūlos vidaus rinkoje ir nuolat mažėjančios pasaulinės paklausos, tikslinga nustatyti papildomas priemones, kuriomis veiklos vykdytojai būtų skatinami sandėliuoti didesnius kiekius, kad sumažėtų spaudimas vidaus rinkoje, todėl, jeigu produktai atiduodami sandėliuoti pagal sutartį ilgesniam laikotarpiui, turėtų būti suteikiama didesnė pagalba;

               (4)

               tačiau siekiant, kad veiklos vykdytojai galėtų lanksčiau reaguoti į būsimus rinkos signalus, turėtų būti leidžiama tokius produktus išvežti iš sandėlių taikant mažesnę pagalbos normą, pasibaigus trumpiausiam devynių mėnesių sandėliavimo laikotarpiui;

               (5)

               atsižvelgiant į prailgintą sandėliavimo pagal sutartį laikotarpį turėtų būti pakoreguota Komisijos reglamento (EB) Nr. 826/2008 (7) 31 straipsnyje nurodyta avansinė išmoka;

               (6)

               remiantis Reglamento (EB) Nr. 826/2008 35 straipsnio 3 dalimi ir siekiant atidžiai stebėti, kaip naudojamasi šia priemone, tikslinga nustatyti to reglamento 35 straipsnio 1 dalies a punkte numatytų pranešimų pateikimo terminą;

               (7)

               siekiant rinkai padaryti nedelsiant juntamą poveikį ir padėti stabilizuoti kainas, šiame reglamente numatyta priemonė turėtų įsigalioti kitą dieną po reglamento paskelbimo;

               (8)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 948/2014 iš dalies keičiamas taip:

               1)

               4 straipsnis pakeičiamas taip:
               „4 straipsnis
               1.   Pagalbos už 1 straipsnyje nurodytus produktus dydis nustatomas taip:

                           a)

                           jeigu sandėliavimo pagal sutartį laikotarpis yra 90–210 dienų, pagalbos dydis yra:

                                       1)

                                       8,86 EUR už toną sandėliuojamo produkto fiksuotoms sandėliavimo išlaidoms padengti;

                                       2)

                                       0,16 EUR už toną sandėliuojamo produkto, kai pagalba skiriama už vieną sandėliavimo pagal sutartį dieną;

                           b)

                           jeigu sandėliavimo pagal sutartį laikotarpis yra 365 dienos, pagalbos dydis yra:

                                       1)

                                       8,86 EUR už toną sandėliuojamo produkto fiksuotoms sandėliavimo išlaidoms padengti;

                                       2)

                                       0,36 EUR už toną sandėliuojamo produkto, kai pagalba skiriama už vieną sandėliavimo pagal sutartį dieną.

                     Tačiau nukrypstant nuo Reglamento (EB) Nr. 826/2008 34 straipsnio 6 dalies, jeigu pagal sutartį sandėliuojamas kiekis gali būti išvežtas iš sandėlio po trumpiausio 270 dienų sandėliavimo laikotarpio, pagalbos dydžiai sumažinami 10 %.
               2.   Paraiškos galioja tik tuomet, kai jose nurodomos prašomos pagalbos normos.
               Pagal šį reglamentą sudarytos sutartys dėl 90–210 dienų sandėliavimo laikotarpio negali būti pakeistos sutartimis pagal 1 dalies pirmos pastraipos b punktą.
               3.   Sandėliavimo pagal sutartį laikotarpis baigiasi dieną prieš išvežant produktus iš sandėlio.“

               2)

               Įterpiamas 4a straipsnis:
               „4a straipsnis
               Nukrypstant nuo Reglamento (EB) Nr. 826/2008 31 straipsnio 2 dalies, sutarčių pagal šio reglamento 4 straipsnio 1 dalies pirmos pastraipos b punktą atveju avansinės išmokos neviršija pagalbos, skiriamos už 270 dienų sandėliavimo laikotarpį, dydžio.“

               3)

               6 straipsnis pakeičiamas taip:
               „6 straipsnis
               Valstybės narės praneša Komisijai:

                           a)

                           iki kiekvieno antradienio – praėjusios savaitės kiekius ir atskirai kiekius, nurodytus atitinkamai 4 straipsnio 1 dalies pirmos pastraipos a ir b punktuose, kiekius, dėl kurių sudarytos sutartys, ir produktų kiekius, dėl kurių pateiktos paraiškos sudaryti sutartis, kaip reikalaujama Reglamento (EB) Nr. 826/2008 35 straipsnio 1 dalies a punkte;

                           b)

                           ne vėliau kaip iki kiekvieno mėnesio pabaigos – informaciją apie praėjusio mėnesio atsargas, kaip reikalaujama Reglamento (EB) Nr. 826/2008 35 straipsnio 1 dalies b punkte.“

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 15 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 346, 2013 12 20, p. 12.

      (3)  2014 m. rugsėjo 4 d. Komisijos įgyvendinimo reglamentas (ES) Nr. 948/2014, kuriuo leidžiama pradėti privačiai sandėliuoti nugriebto pieno miltelius ir iš anksto nustatomas pagalbos dydis (OL L 265, 2014 9 5, p. 18).

      (4)  2014 m. gruodžio 16 d. Komisijos įgyvendinimo reglamentas (ES) Nr. 1337/2014, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 360, 2014 12 17, p. 15).

      (5)  2015 m. vasario 25 d. Komisijos įgyvendinimo reglamentas (ES) 2015/303, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 55, 2015 2 26, p. 4).

      (6)  2015 m. rugsėjo 17 d. Komisijos įgyvendinimo reglamentas (ES) 2015/1548, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 242, 2015 9 18, p. 26).

      (7)  2008 m. rugpjūčio 20 d. Komisijos reglamentas (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (OL L 223, 2008 8 21, p. 3).


title: 2010 m. vasario 15 d. Tarybos įgyvendinimo reglamentas (ES) Nr. 143/2010, kuriuo laikinai panaikinamas Reglamentu (EB) Nr. 732/2008 numatytos specialios tvaraus vystymosi ir gero valdymo skatinamosios priemonės taikymas Šri Lankos Demokratinei Socialistinei Respublikai

text:
20.2.2010

               LT

               Europos Sąjungos oficialusis leidinys

               L 45/1

         TARYBOS ĮGYVENDINIMO REGLAMENTAS (ES) Nr. 143/2010
   2010 m. vasario 15 d.
   kuriuo laikinai panaikinamas Reglamentu (EB) Nr. 732/2008 numatytos specialios tvaraus vystymosi ir gero valdymo skatinamosios priemonės taikymas Šri Lankos Demokratinei Socialistinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 22 d. Tarybos reglamentą (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d. (1), ypač į jo 19 straipsnio 4 dalį,
   atsižvelgdama į Europos Komisijos pasiūlymą,
   kadangi:

               (1)

               Vadovaujantis Reglamentu (EB) Nr. 732/2008, ypač jo 9 straipsniu ir 10 straipsnio 6 dalimi, Šri Lankos Demokratinė Socialistinė Respublika (toliau – Šri Lanka) yra lengvatas gaunanti šalis, kuriai taikoma speciali tvaraus vystymosi ir gero valdymo skatinamoji priemonė, nustatyta pagal Europos Sąjungos bendrųjų tarifų lengvatų sistemą.

               (2)

               Komisijos sprendime 2008/938/EB (2), kuriuo Šri Lanka įtraukta į šalių, kurioms 2009 m. sausio 1 d. – 2011 m. gruodžio 31 d. laikotarpiu taikoma speciali tvaraus vystymosi ir gero valdymo skatinamoji priemonė, sąrašą, pažymėta, kad pagal 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo (3) buvo inicijuotas tyrimas, siekiant nustatyti, ar Šri Lanka atitinka kriterijus, susijusius su trimis žmogaus teisių konvencijomis.

               (3)

               Europos Komisijos (toliau – Komisija) turimose Jungtinių Tautų ataskaitose, pareiškimuose ir informacijoje bei kitose viešose atitinkamų šaltinių, įskaitant nevyriausybines organizacijas, pateiktose ataskaitose ir informacijoje nurodoma, kad Šri Lankos teisės aktai, į kuriuos įtraukti Tarptautinis pilietinių ir politinių teisių paktas, Konvencija prieš kankinimą ir kitokį žiaurų, nežmonišką ar žeminantį elgesį ir baudimą bei Vaiko teisių konvencija, nėra veiksmingai įgyvendinami. Minėtos trys konvencijos Reglamento (EB) Nr. 732/2008 III priedo A dalies 1, 5 ir 6 punktuose yra išvardytos kaip pagrindinės žmogaus teisių konvencijos.

               (4)

               Reglamento (EB) Nr. 732/2008 15 straipsnio 2 dalyje nustatyta, kad pagal tą reglamentą suteikta speciali tvaraus vystymosi ir gero valdymo skatinamoji priemonė gali būti laikinai panaikinama, pirmiausia jei nėra veiksmingai įgyvendinami nacionalinės teisės aktai, į kuriuos įtrauktos to reglamento III priede nurodytos konvencijos, ratifikuotos vykdant to reglamento 8 straipsnio 1 ir 2 dalių reikalavimus.

               (5)

               Komisijos sprendimu 2008/803/EB (4) buvo inicijuotas tyrimas, siekiant nustatyti, „ar veiksmingai įgyvendinami Šri Lankos Demokratinės Socialistinės Respublikos nacionalinės teisės aktai, į kuriuos įtraukti Tarptautinis pilietinių ir politinių teisių paktas, Konvencija prieš kankinimą ir kitokį žiaurų, nežmonišką ar žeminantį elgesį ir baudimą bei Vaiko teisių konvencija“.

               (6)

               Tyrimo metu Komisija suteikė Šri Lankai galimybę bendradarbiauti tyrime, įskaitant galimybę teikti pastabas apie išsamias Komisijos ekspertų, kuriems buvo patikėta atlikti nepriklausomą teisinį tyrimo dalyko vertinimą, išvadas. Nepaisant to, kad Šri Lanka nusprendė nebendradarbiauti ir nedalyvauti atliekant tyrimą, Komisija palaikė nuolatinius ryšius su Šri Lanka, kad pastaroji, nors ir nedalyvaudama tyrime, galėtų atkreipti Komisijos dėmesį į bet kokią tyrimui svarbią informaciją. Šiomis aplinkybėmis Komisija atsižvelgė į visą Šri Lankos pateiktą informaciją ir panaudojo ją atlikdama vertinimą.

               (7)

               2009 m. spalio 19 d. Komisija patvirtino ataskaitą, kurioje pateikė savo išvadas. Ataskaitoje daroma išvada, kad Šri Lankos nacionalinės teisės aktai, į kuriuos įtrauktas Tarptautinis pilietinių ir politinių teisių paktas, Konvencija prieš kankinimą ir kitokį žiaurų, nežmonišką ar žeminantį elgesį ir baudimą bei Vaiko teisių konvencija, nėra veiksmingai įgyvendinami.

               (8)

               Ataskaita ir tyrimo išvados buvo pateiktos Šri Lankai primenant, kad remdamasi šiomis išvadomis Komisija ketina nuspręsti, ar rekomenduoti laikinai panaikinti specialią tvaraus vystymosi ir gero valdymo skatinamąją priemonę. Šri Lankai taip pat buvo suteiktas laikotarpis, per kurį ji galėjo pareikšti prieštaravimus šiuo klausimu arba pateikti konkrečias su ataskaita susijusias pastabas.

               (9)

               Šri Lanka pateikė Komisijai keletą pastabų, susijusių su ataskaitos turiniu ir tyrimo procesu. Šios pastabos taip pat buvo susijusios su faktais ir išvadomis, kurioms pateikti pastabas Šri Lankai buvo suteikta galimybė tyrimo metu, tačiau ji ja nepasinaudojo. Vis dėlto Komisija atidžiai peržiūrėjo Šri Lankos pastabas, ypač susijusias su sprendimo dėl laikino panaikinimo aplinkybėmis. Komisijos vertinime, apie kurį Šri Lankai buvo pranešta, padaryta išvada, kad nei vienas iš Šri Lankos pateiktų argumentų nekeistų tyrimo išvadų esmės.

               (10)

               2009 m. lapkričio 17 d. Komisija pagal Reglamento (EB) Nr. 732/2008 19 straipsnio 1 dalį Bendrųjų tarifų lengvatų komitetui pateikė tyrimo išvadų ataskaitą.

               (11)

               Atsižvelgiant į tai, kas išdėstyta pirmiau, speciali tvaraus vystymosi ir gero valdymo skatinamoji priemonė turėtų būti laikinai panaikinama visiems Šri Lankos kilmės produktams, kol nebus nuspręsta, kad nebėra priežasčių, pateisinančių laikiną priemonės panaikinimą.

               (12)

               Šis reglamentas turėtų įsigalioti po šešių mėnesių nuo jo priėmimo, nebent iki to laiko Taryba, remdamasi Komisijos pasiūlymu, nuspręs, kad nebėra priežasčių, pateisinančių laikiną priemonės panaikinimą,

         PRIĖMĖ ŠĮ REGLAMENTĄ:
   1 straipsnis
   Reglamente (EB) Nr. 732/2008 numatyta speciali tvaraus vystymosi ir gero valdymo skatinamoji priemonė Šri Lankos kilmės produktams yra laikinai panaikinama.
   2 straipsnis
   Atsižvelgiant į Reglamento (EB) Nr. 732/2008 taikymo laikotarpį, Taryba, remdamasi Komisijos pasiūlymu kvalifikuota balsų dauguma iš naujo nustato specialią tvaraus vystymosi ir gero valdymo skatinamąją priemonę Šri Lankos kilmės produktams, jei nebėra priežasčių, pateisinančių laikiną priemonės panaikinimą.
   3 straipsnis
   Šis reglamentas įsigalioja po šešių mėnesių nuo jo priėmimo, nebent iki to laiko Taryba, remdamasi Komisijos pasiūlymu pagal Reglamento (EB) Nr. 732/2008 19 straipsnio 5 dalį, nuspręs kitaip.
   4 straipsnis
   Šis reglamentas skelbiamas Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. vasario 15 d.

            Tarybos vardu

            Pirmininkas

         Á. GABILONDO

      (1)  OL L 211, 2008 8 6, p. 1.

      (2)  2008 m. gruodžio 9 d. Komisijos sprendimas 2008/938/EB dėl lengvatas gaunančių šalių, kurioms galima taikyti specialią tvaraus vystymosi ir gero valdymo skatinamąją priemonę, numatytą Tarybos reglamente (EB) Nr. 732/2008 dėl bendrųjų tarifų lengvatų sistemos taikymo nuo 2009 m. sausio 1 d. iki 2011 m. gruodžio 31 d., sąrašo (OL L 334, 2008 12 12, p. 90).

      (3)  OL L 169, 2005 6 30, p. 1.

      (4)  2008 m. spalio 14 d. Komisijos sprendimas 2008/803/EB, kuriuo numatoma inicijuoti tyrimą dėl tam tikrų žmogaus teisių konvencijų veiksmingo įgyvendinimo Šri Lankoje pagal Tarybos reglamento (EB) Nr. 980/2005 18 straipsnio 2 dalį (OL L 277, 2008 10 18, p. 34).


title: 2011 m. rugpjūčio 11 d. Komisijos įgyvendinimo reglamentas (ES) Nr. 809/2011, kuriuo dėl dokumentų, pridedamų prie tiesiogiai iš laivo-šaldytuvo importuojamų sušaldytų žuvininkystės produktų, iš dalies keičiamas Reglamentas (EB) Nr. 2074/2005  Tekstas svarbus EEE

text:
12.8.2011

               LT

               Europos Sąjungos oficialusis leidinys

               L 207/1

         KOMISIJOS ĮGYVENDINIMO REGLAMENTAS (ES) Nr. 809/2011
   2011 m. rugpjūčio 11 d.
   kuriuo dėl dokumentų, pridedamų prie tiesiogiai iš laivo-šaldytuvo importuojamų sušaldytų žuvininkystės produktų, iš dalies keičiamas Reglamentas (EB) Nr. 2074/2005
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 9 straipsnio antrą pastraipą,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (2), ypač į jo 16 straipsnio antrą pastraipą,
   kadangi:

               (1)

               Reglamentu (EB) Nr. 853/2004, inter alia, yra nustatyta, kad maisto tvarkymo subjektai, importuojantys gyvūninius produktus iš trečiųjų šalių, turi užtikrinti, kad būtų importuojama tik laikantis Reglamento (EB) Nr. 854/2004 14 straipsnyje nustatytų reikalavimų;

               (2)

               Reglamento (EB) 854/2004 14 straipsnyje nustatyta, kad, kai gyvūninių produktų siuntos importuojamos į Sąjungą, prie jų pridedamas nustatytus reikalavimus atitinkantis dokumentas. Vis dėlto, to reglamento 15 straipsnio 3 dalyje nustatyta, kad, jeigu žuvininkystės produktai, inter alia, importuojami tiesiogiai iš laivo-šaldytuvo, tas dokumentas gali būti pakeistas kapitono pasirašomu dokumentu;

               (3)

               2005 m. gruodžio 5 d. Komisijos reglamento (EB) Nr. 2074/2005, nustatančio įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstančio nuo Reglamento (EB) Nr. 852/2004 bei iš dalies keičiančio Reglamentus (EB) Nr. 853/2004 ir (EB) Nr. 854/2004 (3), VI priede yra nustatytos veterinarijos sertifikatų, įskaitant vieną importuojamų žuvininkystės produktų veterinarijos sertifikatą, formos;

               (4)

               valstybės narės ir suinteresuotosios organizacijos paprašė Komisijos parengti kapitono pasirašomo dokumento formą, kad būtų suderinta prašoma pateikti informacija ir taikomos procedūros, kai į Sąjungą tiesiogiai iš laivo-šaldiklio importuojami sušaldyti žuvininkystės produktai;

               (5)

               kapitono pasirašomo dokumento formoje turėtų būti konkrečiai nurodytos su žuvininkystės produktų tvarkymu laivuose-šaldytuvuose susijusios nuostatos, kaip nustatyta Reglamento (EB) Nr. 853/2004 III priedo VIII skirsnyje. Dokumento forma taip pat turėtų būti pritaikyta prie nacionalinių institucijų, kurios yra kompetentingos sveikatos klausimais, susijusiais su gyvais gyvūnais ir gyvūniniais produktais, taikomos elektroninės keitimosi sveikatos sertifikatais ir importo dokumentais sistemos (TRACES);

               (6)

               todėl tikslinga parengti suderintą dokumento, kurį pasirašo kapitonas, jei žuvininkystės produktai importuojami į Sąjungą tiesiogiai iš laivo-šaldytuvo, formą. Reglamentas (EB) Nr. 2074/2005 turėtų būti atitinkamai iš dalies pakeistas;

               (7)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2074/2005 iš dalies keičiamas taip:

               (1)

               6 straipsnis pakeičiamas taip:
               „6 straipsnis
               Veterinarijos sertifikatų ir dokumentų formos tam tikrų gyvūninių produktų importui įgyvendinant reglamentus (EB) Nr. 853/2004 ir Nr. 854/2004
               1.   Veterinarijos sertifikatų ir dokumentų formos, kaip nurodyta Reglamento (EB) Nr. 853/2004 6 straipsnio 1 dalies d punkte, kurios turi būti naudojamos importuojant šio reglamento VI priede išvardytus gyvūninius produktus, nustatytos minėtame priede.
               2.   Kapitono pasirašomo dokumento, kuriuo galima pakeisti reikiamą dokumentą pagal Reglamento (EB) Nr. 854/2004 14 straipsnį, jei žuvininkystės produktai yra importuojami tiesiogiai iš laivo-šaldytuvo, kaip nustatyta to paties reglamento 15 straipsnio 3 dalyje, forma yra pateikta šio reglamento VI priede.“

               (2)

               VI priedas iš dalies keičiamas pagal šio reglamento priedą.

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. balandžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 11 d.

            Komisijos vardu

            Pirmininkas

         José Manuel BARROSO

      (1)  OL L 139, 2004 4 30, p. 55.

      (2)  OL L 139, 2004 4 30, p. 206.

      (3)  OL L 338, 2005 12 22, p. 27.

      PRIEDAS
      Reglamento (EB) Nr. 2074/2005 VI priedas iš dalies keičiamas taip:

                  (1)

                  VI priedo ir I–VI skirsnių pavadinimai pakeičiami taip:
                  „VETERINARIJOS SERTIFIKATŲ IR DOKUMENTŲ FORMOS TAM TIKRŲ GYVŪNINIŲ PRODUKTŲ IMPORTUI

                  I SKIRSNIS

                     I SKYRIUS

                     VARLIŲ KOJELĖS IR SRAIGĖS

                  Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai varlių kojelių ir sraigių importui atitinka šio priedo I priedėlio atitinkamai A ir B dalyse nustatytas formas.

                     II SKYRIUS

                     ŽELATINA

                  Nepažeidžiant kitų konkrečių Sąjungos teisės aktų, ypač teisės aktų dėl užkrečiamos spongiforminės encefalopatijos ir hormonų, Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai želatinos ir želatinos gamybai naudojamų žaliavų importui atitinka šio priedo II priedėlio atitinkamai A ir B dalyse nustatytas formas.

                     III SKYRIUS

                     KOLAGENAS

                  Nepažeidžiant kitų konkrečių Sąjungos teisės aktų, ypač teisės aktų dėl užkrečiamos spongiforminės encefalopatijos ir hormonų, Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai kolageno ir kolageno gamybai naudojamų žaliavų importui atitinka šio priedo III priedėlio atitinkamai A ir B dalyse nustatytas formas.

                     IV SKYRIUS

                     ŽUVININKYSTĖS PRODUKTAI

                  Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai žuvininkystės produktų importui atitinka šio priedo IV priedėlyje nustatytą formą.

                     V SKYRIUS

                     GYVI DVIGELDŽIAI MOLIUSKAI

                  Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai gyvų dvigeldžių moliuskų importui atitinka šio priedo V priedėlyje nustatytą formą.

                     VI SKYRIUS

                     MEDUS IR KITI BITININKYSTĖS PRODUKTAI

                  Reglamento (EB) Nr. 853/2004 6 straipsnio 1 dalies d punkte nurodyti veterinarijos sertifikatai medaus ir kitų bitininkystės produktų importui atitinka šio priedo VI priedėlyje nustatytą formą.
                  II SKIRSNIS

                     KAPITONO PASIRAŠOMO DOKUMENTO FORMA

                  Kapitono pasirašomas dokumentas, kuriuo galima pakeisti reikiamą dokumentą pagal Reglamento (EB) Nr. 854/2004 14 straipsnį, jei žuvininkystės produktai yra importuojami tiesiogiai iš laivo-šaldytuvo, kaip nustatyta to paties reglamento 15 straipsnio 3 dalyje, atitinka šio priedo VII priedėlyje nustatytą dokumento formą“

                  (2)

                  Įterpiamas VII priedėlis:

                     „VI priedo VII priedėlis

                        KAPITONO PASIRAŠOMO IR PRIE TIESIOGIAI IŠ LAIVO-ŠALDYTUVO Į EUROPOS SĄJUNGĄ IMPORTUOJAMŲ SUŠALDYTŲ ŽUVININKYSTĖS PRODUKTŲ PRIDEDAMO DOKUMENTO FORMA